નવી દિલ્હી : દિગ્ગજ કંપની એપલની નવી શ્રૃંખલાની લોન્ચિંગ ઈવેન્ટ શરૂ થઈ ચૂકી છે. કંપનીએ એપ્પલ ઘડિયાળ અને આઈફોનની નવી શ્રૃંખલાઓ લોન્ચ કરી છે. આ કાર્યક્રમનો પ્રારંભ એપ્પલના સીઈઓ ટિમ કુકે કર્યો હતો. સ્ટીવ જોબ થિયેટરમાંથી આ લોન્ચિંગનું લાઈવ પ્રસારણ કરવામાં આવ્યું હતું. કાર્યક્રમમાં iPhone Xs, iPhone Xs Max અને LCD ડિસ્પ્લે ધરાવતો 6.1 ઈન્ચનો iPhone X(R) લોન્ચ કરાયો હતો. iPhone X(R)ની કિંમત 749 ડોલર છે, જ્યારે iPhone X(S)ની કિંમત 999 ડોલર રાખવામાં આવી છે. આ સંજોગોમાં કંપનીએ નવા મોડલ લોન્ચ કર્યા બાદ iPhone7 અને iPhone 8ની કિંમતમાં ઘટાડો કર્યો છે. ઉપરાંત આઈફોન 7 પ્લસ અને આઈફોન 8 પ્લસની કિંમતમાં પણ ઘટાડો કરવામાં આવ્યો છે.